Държавен вестник, бр. 61, 2007 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й  61
(2) Не може да се променя предназначението
на територии и поземлени имоти, предвидени в
общите или в подробните устройствени планове
на урбанизираните територии за озеленени пло-
щи, които не са реализирани, освен на части от
тях за изграждане на елементи на техническата
инфраструктура или на специални обекти, свър-
зани с отбраната и сигурността на страната.
(3) Промяната на предназначението на те-
ритории и поземлени имоти по ал. 2 се разре-
шава след обществено обсъждане, проведено по
реда на чл. 121, ал. 1, от:
1. Министерския съвет по предложение на
областния управител—за държавните имоти;
2. общинския съвет с решение, прието с
мнозинство две трети от общия брой на съвет-
ниците—в останалите случаи.
(4) Алинеи 2 и 3 не се прилагат при промяна
на предназначението на имоти и части от тях,
предвидени в подробните устройствени планове
за озеленени площи, които не са реализирани в
населените места с население до 10 000 жители.
В тези случаи промяната на предназначението
се извършва по реда на глава седма, раздел IV.
(5) Освен в случаите по ал. 2 предназначени-
ето на територии и поземлени имоти, предви-
дени в общите или подробните устройствени
планове на урбанизираните територии за озе-
ленени площи, които не са реализирани, може
да се променя с нов общ или подробен устройс-
твен план на цялото населено място или селищ-
но образувание, ако със схемите или план-схе-
мите на зелената система се доказва, че са спа-
зени нормативите за озеленени площи.”
§ 21. В чл. 63 се правят следните изменения
и допълнения:
1. Алинеи 3 и 4 се изменят така:
“(3) Вековни или забележителни дървета се
обявяват за защитени и се вписват в регистъра
по чл. 113, ал. 1 от Закона за биологичното раз-
нообразие. Обявените за защитени дървета се
вписват и в регистъра по ал. 1.
(4) Проектите за подробни устройствени
планове задължително се придружават от справ-
ка за картотекираната растителност и геодези-
ческо заснемане, заверени от общинските орга-
ни по озеленяване.”
2. Създава се ал. 5:
“(5) В 5-годишен срок от завършване и при-
емане на строителството общинските органи
по озеленяване извършват проверки по изпъл-
нението на задълженията на собствениците
(възложителите), свързани с озеленяване и
компенсаторно залесяване.”
§ 22. В чл. 80, ал. 6 навсякъде думите “за ули-
ци” се заличават, а накрая се добавя “или пред-
назначени за застрояване със социални жилища”.
§ 23. В чл. 81, ал. 2 накрая се добавя “или пред-
назначени за застрояване със социални жилища”.
§ 24. В чл. 107, т. 5 думите “с наредба на ми-
нистъра на регионалното развитие и благоуст-
ройството, министъра на земеделието и горите,
министъра на труда и социалната политика и
министъра на здравеопазването” се заличават.
§ 25. В чл. 108, ал. 2 изречение първо се из-
меня така: “Подробният устройствен план се
придружава от планове за вертикално планира-
не, планове-схеми за комуникационно-транс-
портната мрежа, за водоснабдяване, канализа-
ция, електрификация, от планове за паркоуст-
ройство и благоустройство, геоложки проучва-
ния, газоснабдяване, топлоснабдяване, далеко-
съобщения и други, които се одобряват едно-
временно с подробния устройствен план като
неразделна част от него.”
§ 26. В чл. 119, ал. 3 думите “който предста-
вя писмено становище в едномесечен срок от
датата на получаването му” се заменят с “при
условията и по реда на чл. 125, ал. 5”.
§ 27. В чл. 121, ал. 2 изречение четвърто се
заличава.
§ 28. В чл. 125, ал. 5, изречение първо накрая
се добавя “а в случаите, когато се засягат еди-
нични или групови паметници на културата от
световно или национално значение, техните гра-
ници или охранителни зони—в двумесечен срок”.
§ 29. В чл. 127 ал. 4 се отменя.
§ 30. В чл. 128 се правят следните изменения
и допълнения:
1. Алинея 8 се отменя.
2. Създава се ал. 13:
“(13) Когато заинтересовани лица по смисъ-
ла на чл. 131 са само лицата, по чиято инициа-
тива се създава или изменя подробен устройст-
вен план, проектът на плана или на изменени-
ето му се одобрява от компетентния орган, без
да се обявяват по реда на ал. 2 и 3.”
§ 31. В чл. 130 думите “Гражданския проце-
суален кодекс” се заменят с “Административ-
нопроцесуалния кодекс”.
§ 32. В чл. 134 се правят следните изменения:
1. В ал. 1 т. 6, 7 и 8 се отменят.
2. В ал. 2:
а) точка 1 се изменя така:
“1. в съответния срок по чл. 208 не е започ-
нала процедурата за отчуждаване;”;
б) точка 8 се отменя.
3. Алинея 4 се изменя така:
“(4) Влезли в сила подробни устройствени
планове не могат да се изменят с цел:
1. узаконяване на незаконно изградени стро-
ежи;
2. промяна на предназначението на терени,
определени с подробните устройствени плано-
ве за озеленени площи, освен в случаите по ал. 2,
т. 1 и по чл. 62а, ал. 2—5.”
§ 33. В чл. 135 се правят следните измене-
ния:
1. Алинеи 1, 2, 3 и 4 се изменят така:
“(1) Лицата по чл. 131 могат да правят иска-
ния за изменение на устройствените планове с
писмено заявление до кмета на общината, а в
случаите по чл. 124, ал. 4—съответно до облас-
тния управител или до министъра на регионал-
ното развитие и благоустройството.
(2) Когато искането е за изменение на подро-
бен устройствен план, към заявлението се при-
лага скица с предложение за изменението му.